Πτώση του μετεωρίτη του Καράνκας

Το συμβάν προσκρούσεως του Καράνκας (Carancas impact event) αναφέρεται στην πτώση ενός χονδρίτη μετεωρίτη στις 15 Σεπτεμβρίου 2007 κοντά στο χωριό Καράνκας του Περού, πολύ κοντά στα σύνορα με τη Βολιβία και στη λίμνη Τιτικάκα, σε θέση με υψόμετρο άνω των 3.800 μέτρων και γεωγραφικές συντεταγμένες πλάτος 16°39′52″ Ν και μήκος 69°02′38″ Δ.Planetario Max Schreier "Meteorito por el Desaguadreo"  . Ανακτήθηκε στις 10 Οκτωβρίου 2007.Teresa Cespedes, Reuters, "Peruvians get sick from apparent meteorite crater" , 18 Σεπτεμβρίου 2007. Ανακτήθηκε στις 10 Οκτωβρίου 2007.. Η πτώση δημιούργησε έναν κρατήρα και μαύρισε το έδαφος γύρω του. Ο τοπικός αξιωματούχος Marco Limache δήλωσε ότι «νερό που έβραζε άρχισε να βγαίνει από τον κρατήρα, και κομματάκια βράχου και στάχτες βρέθηκαν εκεί κοντά», ενώ «δύσοσμα αέρια» εκτοξεύονταν από τον κρατήρα.BBC News, "Scores ill in Peru meteor crash", 18 Σεπτεμβρίου 2007. Ανακτήθηκε στις 10 Οκτωβρίου 2007.

Μετά την πρόσκρουση, χωρικοί που είχαν προσεγγίσει το σημείο αρρώστησαν από μία ανεξήγητη και άγνωστη ασθένεια, με μεγάλη ποικιλία συμπτωμάτων.Lester Haines, The Register, "Peruvian 'meteorite' strike provokes noxious gas attack", 18 Σεπτεμβρίου 2007. Ανακτήθηκε στις 10 Οκτωβρίου 2007.Australian Broadcasting Corporation, "Locals fall sick after meteorite lands in Peru" , 18 Σεπτεμβρίου 2007. Ανακτήθηκε στις 10 Οκτωβρίου 2007. Δύο ημέρες αργότερα Περουβιανοί επιστήμονες επιβεβαίωσαν ότι υπήρξε πράγματι πτώση μετεώρου, διαψεύδοντας την ευρύτατα διαδεδομένη φήμη ότι επρόκειτο για γεωφυσικό και όχι ουράνιας προελεύσεως γεγονός. Το νερό του εδάφους στην τοποθεσία αυτή είναι γνωστό ότι περιέχει ενώσεις του αρσενικού και η ασθένεια των ντόπιων πιστεύεται σήμερα ότι προκλήθηκε από δηλητηρίαση από αυτές τις ενώσεις, εξαιτίας της εισπνοής των ατμών του βραστού νερού που τις περιείχε.José Orozco, National Geographic News, "Meteor Crash in Peru Caused Mysterious Illness".

Παραπομπές

Εξωτερικοί σύνδεσμοι
 Περιγραφή του γεγονότος και φωτογραφίες

Καρανκας
Πτωση μετεωριτη Καραν
Κατηγορία:Κρατήρες πρόσκρουσης στη Γη